laion/Wikipedia-Exotic huggingface dataset:
অমর একুশে (ভাস্কর্য)

অমর একুশ ভাস্কর্যটি বাংলাদেশের ভাষা আন্দোলনের স্মৃতিপূর্ণমূলক ভাস্কর্যগুলোর মধ্যে অন্যতম একটি ভাস্কর্য। এই ভাস্কর্যটি জাহাঙ্গীরনগর বিশ্ববিদ্যালয়ে অবস্থিত। এর স্থপতি শিল্পী জাহানারা পারভীন। জাহাঙ্গীরনগর বিশ্ববিদ্যালয় ২ নং গেইট এর সামনে অবস্থিত এই ভাস্কর্যটি। ১৯৯১ খ্রিষ্টাব্দের ২১ ফেব্রুয়ারি সাবেক উপাচার্য অধ্যাপক কাজী সালেহ আহমেদ এই ভাস্কর্যটি উদ্বোধন করেন। ভাস্কর্যটির স্তম্ভসহ ফিগারের মোট উচ্চতা ৩৪ ফুট। এটি নির্মাণ করা হয়েছে চুনাপাথর, সিমেন্ট, ব্ল্যাক আইড, বালি, মডেলিং ক্লে প্রভৃতি দিয়ে। অমর একুশ মনে করিয়ে দেয় ত্যাগ আর অগণিত প্রাণের বিনিময়ে বাঙালির প্রাপ্তি। বিশ্বে বাঙালিরা অন্যতম জাতি যাদের ভাষার জন্য প্রাণ দিতে হয়েছে। 'অমর একুশ' নিয়ে যায় ৫২'র একুশে ফেব্রুয়ারিতে যেই দিনে-ভাষার জন্য ছাত্ররা মিছিল করেছিল। পুলিশের গুলিতে সালাম, বরকত, রফিক, শফিউর, জব্বার প্রমুখের তাজা প্রাণের লাল রক্তে বাঙালিরা নিজের ভাষায় কথা বলার অধিকার অর্জন করে। 'অমর একুশ' মা-বাবার কোলে সন্তানের লাশকে দেখায়। মহান ভাষা আন্দোলনের চেতনাকে কংক্রীটের শরীরে জীবন্ত করেছেন শিল্পী জাহানারা পারভীন। শিল্পী ‘অমর একুশ’ ভাস্কর্য কর্মে তার লালিত স্বপ্ন এবং জাতীয় চেতনাকে স্থায়ীরূপ দেওয়ার চেষ্টা করেছেন। ‘অমর একুশ’ নামের মধ্যে বায়ান্নের সেই উত্তাল সময়কে যেমন ধরে রাখা হয়েছে তেমনি একটি শাণিত চেতনাকেও শরীরী করা হয়েছে। এই ভাস্কর্যে একজন মায়ের কোলে শায়িত ছেলের পথিকৃৎ দেখা যায় এবং এর পেছনে শ্লোগানরত অবস্থায় একজনের প্রতিকৃতি দেওয়া হয়েছে। অমর একুশ[স্থায়ীভাবে অকার্যকর সংযোগ], তনু, দৈনিক সমকাল। ঢাকা থেকে প্রকাশের তারিখ: ২৮ এপ্রিল ২০১১ খ্রিস্টাব্দ। ভাষা আন্দোলন ও মুক্তিযুদ্ধের প্রতীক জাবির স্থাপনা সমূহ[স্থায়ীভাবে অকার্যকর সংযোগ], মাহিদুল ইসলাম মাহি, বেস্টনিউজ ডটকম। ঢাকা থেকে প্রকাশের তারিখ: ১৭ ফেব্রুয়ারি ২০১২ খ্রিস্টাব্দ। অমর একুশ,নুরুন্নাহার শম্পা, বাংলাদেশ প্রতিদিন। ঢাকা থেকে প্রকাশের তারিখ: ২৫ জুন ২০১০ খ্রিস্টাব্দ। উইকিমিডিয়া কমন্সে অমর একুশে (ভাস্কর্য) সংক্রান্ত মিডিয়া রয়েছে।
আকবর হোসেন (সাহিত্যিক)

আকবর হোসেন (১ অক্টোবর ১৯১৭- ২ জুন ১৯৮১) ছিলেন জনপ্রিয় বাঙালি কথাশিল্পী, ঔপন্যাসিক। তিনি ছিলেন একাধারে একজন কবি, ঔপন্যাসিক ও গল্পকার। আকবর হোসেনের জন্ম কুষ্টিয়া জেলার কুমারখালী উপজেলায় গড়াই তীরবর্তী কয়া গ্রামে। নদীর সৌন্দর্য, খোলামেলা প্রাকৃতিক পরিবেশ, গ্রামীণ জীবনযাপন তার বালক-মনে দারুণভাবে প্রভাব ফেলেছিল, যা তার লেখক সত্তার উন্মেষে সাহায্য করে। তিনি সাহিত্য জীবনে কবিগুরু রবীন্দ্রনাথ ঠাকুরের সঙ্গে সাক্ষাৎ করেন। ছাত্রাবস্থায়ই আকবর হোসেন লেখালেখি শুরু করেন। তার সাহিত্যচর্চা শুরু হয়েছিল কবিতার মাধ্যমে। কিন্তু পরবর্তী সময়ে কথাশিল্পী হিসেবেই তিনি পরিচিত হন। সন্ধানী, শিক্ষা, দৈনিক আজাদ ও নবযুগসহ বিভিন্ন পত্র- পত্রিকায় লেখা প্রকাশের ভেতর দিয়ে তার সাহিত্য প্রতিভার উন্মেষ ঘটে। তার প্রথম উপন্যাস 'অবাঞ্ছিত' প্রকাশ হয় ১৯৫০ সালে, যা অল্প সময়ে পাঠকপ্রিয়তা লাভ করে। আকবর হোসেন কুমিল্লা হাইস্কুল থেকে ম্যাট্রিক পাস করেন। পরবর্তীতে কলকাতা রিপন কলেজ থেকে বি.এ. ডিগ্রি নিয়ে চাকরি জীবনের সূচনা করেন। দীর্ঘদিন তিনি সরকারি চাকুরিতে কর্মরত ছিলেন। ছাত্রাবস্থায়ই তার লেখালেখির শুরু। "সন্ধানী" "শিক্ষা" "দৈনিক আজাদ" ও "নবযুগ" ইত্যাদি পত্র-পত্রিকায় লেখা প্রকাশের ভেতর দিয়ে তার সাহিত্য প্রতিভার উন্মেষ ঘটে। আকবর হোসেন-এর প্রথম উপন্যাস অবাঞ্চিত বিপুল পাঠকপ্রিয়তা লাভ করে। তার বহুল জনপ্রিয় আরও কয়েকটি গ্রন্থ হলোঃ কী পাইনি, ঢেউ জাগে, দু'দিনের খেলাঘরে, মোহমুক্তি ইত্যাদি। অবাঞ্ছিত (১৯৫০) কি পাইনি (১৯৫২) নীলাঞ্জনা প্রাণবসন্ত উপল উপকূলে হৃদয় উপবনে মোহমুক্তি (১৯৫৩) ঢেউ জাগে (১৯৬১) আলোছায়া (১৯৬৪) দু'দিনের খেলাঘরে (১৯৬৫) মেঘ বিজলী বাদল (১৯৬৮) নতুন পৃথিবী (১৯৭৪) দুষ্টক্ষত আভা ও তার প্রথম পুরুষ আকবর হোসেন তার সমসাময়িক জনপ্রিয় কথাসাহিত্যিক ছিলেন। তিনি ২রা জুন, ১৯৮১ সালে মারা যান। সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১৫।
আকরামুজ্জামান খান

আকরামুজ্জামান খান (১৮৮৫-১৯৩৩) ছিলেন সমাজসেবী। তার জন্ম বিহারের সাসারাম মহকুমায় হলেও পৈতৃক নিবাস ছিল মানিকগঞ্জের দাদারোখীতে। মুসলমান সমাজে শিক্ষা বিস্তারে তার ভূমিকার জন্য সরকার কর্তৃক খান বাহাদুর উপাধি লাভ করেন। আকরামুজ্জামান খান প্রশাসনের উচ্চ পদস্থ কর্মকর্তা হিসেবে বিভিন্ন অঞ্চলে শিক্ষা ও সমাজ-সেবামূলক প্রতিষ্ঠান স্থাপন করেন। ১৯১৭ সালে বৃহত্তর বরিশালের ভোলায় হাইস্কুল স্থাপন করেন এবং ১৯২২ সালে ফেনীতে (বর্তমানে জেলা) নোয়াখালী জেলার প্রথম কলেজ প্রতিষ্ঠা করেন। "আকরামুজ্জামান খান ছিলেন সমাজসেবী। তার জন্ম বিহারের সাসারাম ম"। bn.freejournal.info। ২০২২-০১-০৮ তারিখে মূল থেকে আর্কাইভ করা। সংগ্রহের তারিখ ২০২২-০১-০৮।  "ইতিহাস ও ঐতিহ্যের স্মারক ফেনী সরকারী কলেজ"। dailyprothomsomoy.com (ইংরেজি ভাষায়)। সংগ্রহের তারিখ ২০২২-০১-০৮।
তারিক বোকেন্সা

তারিক বোকেন্সা (আরবি: طارق بوكنسة) (জন্ম ১৯শে নভেম্বর ১৯৮১ অ্যানাবাতে) একজন আলজেরীয় দৌড়বীর। তার পছন্দের বিভাগ হল ১৫০০মিটার। তারিক বোকেন্সার আইএএএফ প্রোফাইল (ইংরেজি)
আ. ক. ম. মুজতবা

আ. ক. ম. মুজতবা (১৯২৭-১০ই নভেম্বর, ১৯৮৩) ছিলেন বাংলাদেশী সঙ্গীতশিল্পী, বেহালা ও বংশীবাদক। তার জন্ম হয়েছিল কলকাতায়। সংস্কৃতি অঙ্গনে ময়না ভাই নামে পরিচিত ছিলেন। তিনি আলীগড় বিশ্ববিদ্যালয় থেকে আই. এ. এবং ঢাকা বিশ্ববিদ্যালয় থেকে এম.এ পাশ করেন। বংশীবাদনে তার শিক্ষক ছিলেন মনোরঞ্জন বিশ্বাস। আ. ক. ম. মুজতবা ঢাকা বেতারের নিয়মিত শিল্পী ছিলেন। তিনি বুলবুল ললিতকলা একাডেমীতে প্রথমে বাঁশির শিক্ষক হিসেবে যোগ দিলেও পরবর্তীকালে বেহালা বিভাগে শিক্ষকতার দায়িত্ব পালন করেন।তিনি ১৯৬৩ সালে মিউজিক কলেজ উপাধ্যক্ষ এবং বাংলাদেশ শিল্পকলা একাডেমীর গুরুত্বপূর্ণ পদে দায়িত্ব পালন করেন। তার রচিত নৃত্যনাট্যের মধ্যে শতাব্দীর স্বপ্ন, ঝঞ্ঝা, সুর পেলো সুরভী প্রভৃতি উল্লেখযোগ্য। তিনি ১০ই নভেম্বর, ১৯৮৩ মারা যান। সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১৫-১৬।
কামাল বুলাফেন

কামাল বুলাফেন (জন্ম ১লা জুলাই ১৯৭৬ জিমলাতে) একজন আলজেরীয় দৌড়বীর। তার পছন্দের বিভাগ হল ১৫০০মিটার। কামাল বুলাফেনের আইএএএফ প্রোফাইল (ইংরেজি)
আওয়ামী মুসলিম লীগ

আওয়ামী মুসলিম লীগ (উর্দু: عوامی مسلم لیگ‎‎) একটি রাজনৈতিক দল যা ব্রিটিশ ভারত বিভক্তিক্রমে পাকিস্তান জন্মের দুই বৎসর পর ১৯৪৯ খ্রিষ্টাব্দের ২৩ জুন প্রতিষ্ঠা করা হয়। এই সময় ঢাকা পাকিস্তানের পূর্বাঞ্চলীয় প্রদেশ পূর্ব পাকিস্তানের অংশ ছিল। মুসলিম লীগেরই একটি অংশ নিয়ে হোসেন শহীদ সোহ্‌রাওয়ার্দী, আবদুল হামিদ খান ভাসানী, শামসুল হক, শেখ মুজিবুর রহমান, শওকত আলী প্রমুখ এই রাজনৈতিক দলটি প্রতিষ্ঠা করেন। আওয়ামী মুসলিম লীগ পাকিস্তানের ক্ষমতাসীন মুসলিম লীগের বাংলা বিকল্প হিসেবে প্রতিষ্ঠিত হয়েছিল। এই রাজনৈতিক দলটি খুব দ্রুত পূর্ব পাকিস্তানে জনপ্রিয়তা অর্জনে সমর্থ হয়। ঘটনাক্রমে পশ্চিম পাকিস্তানের সামরিক ও রাজনৈতিক প্রতিষ্ঠার বিরুদ্ধে সংগ্রামে বাঙ্গালী জাতীয়তাবাদের পক্ষে একটি সক্রিয় সংগঠন হিসাবে নেতৃত্বে দিতে থাকে। ১৯৫৪ সালের নির্বাচনে বিজয়ের পর ১৯৫৫ সালের ২১-২৩ অক্টোবরের তৃতীয় কাউন্সিল সভায় ধর্মনিরপেক্ষ দৃষ্টিভঙ্গির অধিকারী হিসেবে দলের নাম থেকে মুসলিম শব্দটি বাদ দেয়া হয় যাতে অমুসলিমরাও দলে যোগ দেয়ার সুযোগ পান। দলের নাম পরিবর্তন করে আওয়ামী লীগ নির্ধারণ করা হয়। বর্তমানে পাকিস্তানে শেখ রশিদ আহমেদের নেতৃত্বে আওয়ামী মুসলিম লীগ নামের একটি রাজনৈতিক দল রয়েছে। এটি জুন ২০০৮ খ্রিষ্টাব্দে প্রতিষ্ঠা করা হয়। শেখ রশিদ আহমেদ ২০০৬ থেকে ২০০৮ খ্রিষ্টাব্দ মেয়াদে পাকিস্তান সরকারের রেল মন্ত্রী ছিলেন। এছাড়া পূর্বে সরকারের শ্রম ও জনশক্তি, তথ্য ও সম্প্রচার, শিল্প, ক্রীড়া, সংস্কৃতি, পর্যটন এবং বিনিয়োগ ইত্যাদি মন্ত্রনালয়ের দায়িত্বে ছিলেন। আবু জাফর শামসুদ্দীন, আত্মস্মৃতি (১ম খণ্ড), ঢাকা, ২০১১। ইসলাম, সায়েদুল (২০১৯-০৬-২৩)। "যেভাবে জন্ম হয়েছিল আওয়ামী লীগের"। সংগ্রহের তারিখ ২০১৯-১০-২৫।  "বাংলাদেশ আওয়ামী লীগ - বাংলাপিডিয়া"। bn.banglapedia.org। সংগ্রহের তারিখ ২০১৯-১০-২৫।  রাজনীতি বিষয়ক এই নিবন্ধটি অসম্পূর্ণ। ইচ্ছা করলে আপনি এই নিবন্ধটিকে সম্প্রসারিত করে উইকিপিডিয়াকে সমৃদ্ধ করতে পারেন।
আঙুর বালা (অভিনেত্রী)

আঙুরবালা (২৩ জুলাই, ১৯০৬ - ৬ জানুয়ারি, ১৯৮৪) ছিলেন একজন বিশিষ্ট ভারতীয় বাঙালি কণ্ঠশিল্পী ও মঞ্চাভিনেত্রী। নজরুলগীতিতেও তার সমধিক প্রসিদ্ধি ছিল। তার পিতৃদত্ত নাম ছিল প্রভাবতী দেবী। তার জন্ম কলকাতার কাশিপুরে। পিতার নাম বিভূতিভূষণ বন্দ্যোপাধ্যায়। তাঁদের নিবাস ছিল বর্ধমানের ইন্দাসে। মেধাবী ছাত্রী হিসেবে স্কুলে ছাত্রিবৃত্তি পরীক্ষায় জলপানি লাভ। সঙ্গীত প্রতিভা তার সহজাত। সুকণ্ঠের অধিকারী হওয়ায় শৈশবেই সঙ্গীত সাধনায় আত্মনিয়োগ করেন। সাত বৎসর বয়সে পিতৃবন্ধু অমূল্য মজুমদারের কাছে গানে দীক্ষা। খেয়াল, ঠুংরি, দাদরা ও গজলে একাধিক গুণী ওস্তাদের কাছে তামিল গ্রহণ। কিশোরী বয়সেই গ্রামোফোন কোম্পানি থেকে গানের রেকর্ড প্রকাশ। তার প্রথম গানের রেকর্ড- ' বাঁধ না তরীখানি আমার এ নদীকূলে'। তার সঙ্গীত জীবনের উপর উল্লেখযোগ্য অবদান রাখেন জিৎপ্রসাদ, রামপ্রসাদ মিত্র, ঈষাণ ঠাকুর, জমীরুদ্দিন খাঁ এবং কাজী নজরুল ইসলাম। ঈষাণ ঠাকুরের কাছে কীর্তন, জমীরুদ্দিন খাঁর কাছে গজল ও দাদরা এবং কাজী নজরুল ইসলামের কাছে নজরুল গীতি শিখেন। অজস্র বাংলা, হিন্দি ও উর্দু গানে কণ্ঠদান করেন। তার গাওয়া রেকর্ডের সংখ্যা আনুমানিক পাঁচশত। তার রবীন্দ্র সংগীতের রেকর্ডও আছে। অভিনেত্রী হিসেবেও খ্যাতি অর্জন করেন। মিনার্ভা থিয়েটারের সংগে জড়িত থেকে অসংখ্য নাটকে অভিনয় করেন। তার অভিনীত একটি ছবির পরিচালক ছিলেন কাজী নজরুল ইসলাম। সংগীত শিল্পী হিসাবে বহু রাজা-মহারাজার দ্বারা আমন্ত্রিত হয়েছেন। ১৯৬৩ খ্রিস্টাব্দে তিনি কল্যাণী বিশ্ববিদ্যালয়ের ডিলিট এবং ভারত সরকারের সঙ্গীত নাটক অকাদেমি পুরস্কার লাভ করেছিলেন। তিনি ৬ জানুয়ারি ১৯৮৪ সালে মারা যান। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫৬, আইএসবিএন ৯৭৮-৮১-৭৯৫৫-১৩৫-৬ সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১৬।
কয়লা (চলচ্চিত্র)

কয়লা ১৯৯৭ সালের একটি বলিউড চলচ্চিত্র। ছবিটির কাহিনীকার, প্রযোজক ও পরচালক রাকেশ রোশন। ছবির প্রধান তিনটি চরিত্রে অভিনয় করেছেন শাহরুখ খান, মাধুরী দীক্ষিত ও অমরিশ পুরি। এছাড়াও কয়েকটি গুরুপ্তপুর্ণ চরিত্রে আছেন হিমানী শিভপুরি, জনি লিভার, অশোক সরাফ এবং কুনিকা। মহ্নিশ বেহল-কে একটি বৈশিষ্টমূলক অতিথি উপস্থিতি করা হয়। পরিচালক রাকেশ রোশনের পুত্র ঋত্বিক রোশন এই ছবির সহযোগী পরিচালক হিসেবে কাজ করেন। বক্স-অফিস-ভারত ঘোষণা করে, ১৯৯৭ সালের সর্বোচ্চ আয়ের ছবিগুলোর মধ্যে কয়লা ছবিটি স্বল্প আয়ের একটি ছবি। ছবিতে 'ঘুঙ্গাতে ম্যায় চাঁদা হাই', 'তানহাই, তানহাই, তানহাই' এবং 'দেখা তুঝে তো, জিনে লাগে হাম' গানগুলোর জন্য ছবিটি শ্রোতাদের পছন্দের তালিকায় উঠে এসেছে। শাহরুখ খান - সংকর মাধুরী দীক্ষিত - গৌরী অমরিশ পুরি - রাজা সাব জনি লিভার - সংকর-এর বন্ধু দীপশিখা - বিন্দ্যা সালিম ঘৌস - ব্রিজ্ব (রাজা সাবের ভাই) রঞ্জীত - দিলওয়ার অশোক সরাফ - ভেদজী কুনিকা - রাসেলী হিমানী শিভপুরি - চান্দাবাই (পিম্প/ম্যাডাম) মহ্নিশ বেহল - গৌরীর ভাই (বিশেষ অতিথি) রাজ্জাক খান - পুরুপ্তপুর্ণ পক্ষ (অতিথি) শুভ খতে - গৌরীর মামী Koyla Theme Music "Box Office 1997"। box-office-india। ২১ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১১।  ইন্টারনেট মুভি ডেটাবেজে কয়লা (ইংরেজি)
ভাপা পিঠা

ভাপা পিঠা বাংলাদেশ ও ভারতের একটি ঐতিহ্যবাহী পিঠা যা প্রধানত শীত কালে প্রস্তুত করা হয় ও খাওয়া হয়। এটি প্রধানত চালের গুঁড়া দিয়ে জলীয় বাষ্পের আঁচে তৈরী করা হয়। মিষ্টি করার জন্য দেয়া হয় গুড়। স্বাদ বৃদ্ধির জন্য নারকেলের শাঁস দেয়া হয়। ঐতিহ্যগতভাবে এটি একটি গ্রামীণ নাস্তা হলেও বিংশ শতকের শেষভাগে প্রধানত শহরে আসা গ্রামীণ মানুষদের খাদ্য হিসাবে এটি শহরে বহুল প্রচলিত হয়েছে। রাস্তাঘাটে এমনকী রেস্তোরাঁতে আজকাল ভাপা পিঠা পাওয়া যায়। এই পিঠা অনেক অঞ্চলে ধুপি নামেও পরিচিত। এর ধরনের মধ্যে রয়েছে মিষ্টি ভাপা ও ঝাল ভাপা। ভাপা পিঠে প্রকৃতপক্ষে জলীয় বাষ্প দিয়ে সেদ্ধ করা পিঠে। এই ধরনের পিঠের আদি সংস্করণ হল গড়গড়িয়া বা গড়গড়ে পিঠে। এই গড়গড়ে পিঠে পশ্চিমবঙ্গের বাঁকুড়া, পুরুলিয়া, মেদিনীপুর জেলায় ব্যাপক পরিমাণে শীতকালে বাড়িতে বাড়িতে প্রস্তুত করা হয়। উৎকল ব্রাহ্মণ পরিবারের সদস্যদের মধ্যে গড়গড়ে পিঠের প্রচলন বেশি। উৎকৃষ্ট মানের পুষ্টিকর গড়গড়ে পিঠে তৈরি হয় বাঁকুড়া জেলার সিমলাপাল এলাকায়।এই পিঠে তৈরির মূল উপাদান চালের গুড়ো এবং পুর। চালের গুড়ো জল দিয়ে সেদ্ধ করে খইল তৈরি করা হয়। খইল ছোট্ট বাটির মতো করে তাতে নারকেলপুর বা চাছিপুর বা ছানাপুর ভরে মুড়ে দেওয়া হয়। তারপর জলীয় বাষ্পে সেদ্ধ করা হয়। চালের গুঁড়া এক কেজি, খেজুরের গুড় আধা কেজি, নারিকেল কোরানো চার বাটি, লবণ স্বাদ মতো ও পানি পরিমাণ মতো। চালের গুঁড়ায় সামান্য লবণ ও পানি মিশিয়ে মেখে নিতে হয়। তারপর একটি বাঁশের বা প্লাস্টিকের চালুনি দিয়ে মাখানো চালের গুঁড়াগুলো চেলে নিতে হয়। এরপর নারিকেলের চাঁছা ও গুড় মিশিয়ে জ্বাল দিয়ে শুকনা করে পাকিয়ে নিতে হবে। ভাপা পিঠা তৈরী করা কৌশলের ব্যাপার কেননা এটির জন্য পৃথক ব্যবস্থা লাগে জলীয় বাষ্পের আঁচে এটি তৈরী করতে হয়। এজন্যে একটি মাটির পাতিল আধা ইঞ্চি গোল ফুটো করে আঠা দিয়ে পাতিলের মুখে আটকে নিতে হয়। পাতিলের অর্ধেক পানি দিয়ে চুলায় বসিয়ে পানি ফুটাতে হয়। ছোট একটি বাটিতে প্রথমে মাখানো চালের গুঁড়া ও মাঝখানে নারিকেল পাকানো দিয়ে বাটি ভর্তি করে বাটির মুখ পাতলা কাপড় দিয়ে মুড়ে ফুটন্ত হাঁড়ির ছিদ্রতে বসিয়ে ভাপা পিঠা দুই মিনিট সেদ্ধ করতে হয়। তারপর গরম গরম খেতে হয়। সেদ্ধ হওয়ার সময় গুড় গলে বাইরে বেরিয়ে আসলে সাদা চালের গুঁড়ার ফাঁকে ফাঁকে গুড়ের উঁকি মনোরম দেখায়। ভাপা পিঠার ছবি "পিঠা"। বাংলাপিডিয়া। সংগ্রহের তারিখ ১৫ নভেম্বর ২০১৮।  "জাতীয় পিঠা উৎসব শুরু"। ১৫ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৮।  "পিঠা উৎসবে ঐতিহ্যের ছোঁয়া"। সংগ্রহের তারিখ ১৫ নভেম্বর ২০১৮। [স্থায়ীভাবে অকার্যকর সংযোগ] ভূমিলক্ষ্মী|আনন্দবাজার পত্রিকা|২৪ ডিসেম্বর,১৯৭৬ "শীতের পিঠা"। সমকাল। ২০২১-০১-২৮ তারিখে মূল থেকে আর্কাইভ করা। সংগ্রহের তারিখ ২০২১-০১-২৩।  "ভাপা পিঠা তৈরির সহজ রেসিপি"। jagonews24.com। সংগ্রহের তারিখ ২০২১-০১-২৩।
আজিজুর রহমান (গীতিকার)

আজিজুর রহমান (১৮ জানুয়ারি ১৯১৭ - ১২ সেপ্টেম্বর ১৯৭৮) ছিলেন একজন বাংলাদেশী কবি এবং গীতিকার। তিনি ১৯৭৯ সালে একুশে পদক লাভ করেন। আজিজুর রহমান ১৯১৭ সালের ১৮ অক্টোবর তৎকালীন পূর্ববঙ্গের (বর্তমান বাংলাদেশ) কুষ্টিয়া সদর উপজেলার হাটশ হরিপুর গ্রামে জমিদার পরিবারে জন্মগ্রহণ করেন। তার পিতার নাম বশির উদ্দিন প্রামানিক ও মাতার নাম সবুরুন নেছা। শিশুবয়সে তার পিতা মৃত্যুবরণ করার পর তার শিক্ষাজীবনের ইতি ঘটে। এ সময় তিনি স্থানীয় যাত্রা ও নাটকের দলে যোগদান করেন। ১৯৩৮ সাল থেকে আজিজুর রহমান তৎকালীন বিভিন্ন পত্রিকাতে তার লেখা কবিতা ও গান পাঠানো শুরু করেন। এসময় সওগাত, মোহাম্মদী, আজাদ, নবশক্তি, আনন্দবাজার, ভারতবর্ষ, বুলবুল, শনিবারের চিঠি পত্রিকাসমূহে নিয়মিতভাবে তার সাহিত্য বিষয়ক লেখা প্রকাশিত হত। কুষ্টিয়াতে তিনি একটি নাট্যদল গঠন করেন এবং এতে অভিনয়ও করেন। দলটি শিলাইদহের ঠাকুর বাড়িতে নাটক মঞ্চস্থ করত। ১৯৫৪ সালে আজিজুর রহমান ঢাকা বেতারে (বর্তমান বাংলাদেশ বেতার) নিজস্ব শিল্পী হিসেবে যোগদান করেন। ১৯৬০ সালে আলাপনী শীর্ষক একটি কিশোর মাসিক পত্রিকার সম্পাদক হিসেবে কাজ করেন। ১৯৬৪ সাল থেকে ১৯৭০ সাল পর্যন্ত তিনি দৈনিক পয়গামের সাহিত্য বিভাগের সম্পাদক ছিলেন। আজিজুর রহমান দুই হাজারের অধিক গান রচনা করেছেন। তার জনপ্রিয় গানগুলোর মধ্যে উল্লেখযোগ্য- ভবের নাট্যশালায় মানুষ চেনা দায় রে, কারো মনে তুমি দিও না আঘাত, সে আঘাত লাগে কাবার ঘরে , আকাশের ঐ মিটি মিটি তারার সাথে কইবো কথা, নাই বা তুমি এলে, পৃথিবীর এই পান্থশালায়, হায় পথ ভোলা কবি, আমি রূপনগরের রাজকন্যা রূপের জাদু এনেছি, বুঝি না মন যে দোলে বাঁশিরও সুরে, দেখ ভেবে তুই মন, আপন চেয়ে পর ভালো, পলাশ ঢাকা কোকিল ডাকা আমারই দেশ ভাই রে প্রভৃতি। ডাইনোসরের রাজ্যে (১৯৬২) জীবজন্তুর কথা (১৯৬২) ছুটির দিনে (১৯৬৩) এই দেশ এই মাটি (১৯৭০) উপলক্ষের গান (১৯৭০) তিনি প্রায় ৩০০-এর উপরে কবিতা রচনা করেছেন। তার মধ্যে নৈশনগরী, মহানগরী, সান্ধ্যশহর, ফেরিওয়ালা, ফুটপাত, তেরশপঞ্চাশ, সোয়ারীঘাটের সন্ধ্যা, বুড়িগঙ্গার তীরে, পহেলা আষাঢ়, ঢাকাই রজনী, মোয়াজ্জিন, পরানপিয়া, উল্লেখযোগ্য। আজিজুর রহমান ১৯৩১ সালে ঝিনাইদহ জেলার শৈলকুপা উপজেলার ফুলহরি গ্রামের ফজিলাতুন নেছার সাথে বিবাহ বন্ধনে আবদ্ধ হন। এই দম্পতির ৩ ছেলে ৪ মেয়ে রয়েছে। ১৯৭৮ সালের ৯ সেপ্টেম্বর আজিজুর রহমান মৃত্যুবরণ করেন। একুশে পদকপ্রাপ্ত সুধীবৃন্দ ও প্রতিষ্ঠান (পিডিএফ)। সংস্কৃতি বিষয়ক মন্ত্রণালয়। পৃষ্ঠা ১৬। ১২ সেপ্টেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জুন ২০১৪।  "স্ম র ণ : কবি আজিজুর রহমান"। দৈনিক নয়াদিগন্ত। সংগ্রহের তারিখ ১৬ মার্চ ২০১৯।  "রহমান, আজিজুর"। বাংলাপিডিয়া। সংগ্রহের তারিখ ১৬ মার্চ ২০১৯।  "কবি ও গীতিকার আজিজুর রহমানের জন্মদিন"। বাংলানিউজ২৪.কম। সংগ্রহের তারিখ ১৬ মার্চ ২০১৯।
রোঙ্গোরোঙ্গো

রোঙ্গোরোঙ্গো (ইংরেজি: Rongorongo; /[অসমর্থিত ইনপুট: 'icon']ˈrɒŋɡoʊˈrɒŋɡoʊ/; রাপা নুই: [ˈɾoŋoˈɾoŋo]) হল ইস্টার দ্বীপে ১৯শ শতকে আবিষ্কৃত গ্লিফের একটি পদ্ধতি যা লিখিত বা প্রোটো-লিখিত হবে প্রতীয়মান হয়। এটি অনেক অর্থোদ্ধারযোগ্যের প্রচেষ্টা সত্ত্বেও পড়া যায় নি। যদি রোঙ্গোরোঙ্গো লেখা প্রমাণ হয়, তাহলে এটা হবে মানব ইতিহাসের তিন বা চারটি স্বাধীন উদ্ভাবন লেখার একটি। রোঙ্গোরোঙ্গো হল এই লিপির আধুনিক নাম। রাপানুই ভাষায় এর অর্থ হচ্ছে "আবৃত্তি করা, বক্তৃতা করা, ভজন বাহিরে"। অন্যান্য গুলো হচ্ছে সুমেরিয় কীলকাকার, মায়া লিপি, এবং সম্ভবত চীনা অক্ষর। Englert defines rogorogo as "recitar, declamar, leer cantando" (to recite, declaim, read chanting), and tagata rogorogo (rongorongo man) as "hombre que sabía leer los textos de los kohau rogorogo, o sea, de las tabletas con signos para la recitación" (a man who could read the texts of the kohau rongorongo, that is, of the tablets bearing signs for recitation). It is the reduplication of rongo "recado, orden o mandato, mensaje, noticia" (a message, order, notice); tagata rogo is a "mensajero" (a messenger). Kohau are defined as "líneas tiradas a hilo (hau) sobre tabletas o palos para la inscripción de signos" (lines drawn with a string (hau) on tablets or sticks for the inscription of signs). The Rapanui word rongo /ɾoŋo/ has cognates in most other Austronesian languages, from Malay dengar /dəŋar/ to Fijian rogoca /roŋoða/ and Hawaiian lono /lono/, where these words have such meanings as "to listen", "to hear", etc. Englert 1993 The Rongorongo of Easter Island – the most complete and balanced description of rongorongo on the internet. (Offline since 2009. Incompletely archived from the original on 2007 October 17. Earlier archives available.) Michael Everson's draft Unicode proposal for Rongorongo The Rock Art of Rapa Nui by Georgia Lee Additional coverage on Spanish Wikipedia
দোয়েল (অভিনেত্রী)

ইফতে আরা ডালিয়া দোয়েল (জন্মঃ ২৫ সেপ্টেম্বর, ১৯৬৬ - মৃত্যুঃ ২৯ ডিসেম্বর, ২০১১) একজন বাংলাদেশী অভিনেত্রী ছিলেন। ১৯৮৪ সালে চন্দ্রনাথ ছবির মাধ্যমে চলচ্চিত্র জগতে প্রবেশ করেন। তিনি তার সহ অভিনেতা সুব্রত বড়ুয়াকে বিবাহ করেন। আশির দশকে বরেণ্য চিত্রনির্মাতা চাষী নজরুল ইসলাম পরিচালিত 'চন্দ্রনাথ' ছবিতে অভিনয়ের মধ্য দিয়ে ঢালিউডে নায়িকা হিসেবে দোয়েলের অভিষেক ঘটে। ছবিটিতে তার বিপরীতে অভিনয় করেন নায়করাজ রাজ্জাক। চিত্রনায়ক সুব্রত বড়ুয়াকে ১৯৮৮ সালে বিয়ে করেন দোয়েল। তাদের সংসারে দুই সন্তান - অন্তর এবং জনপ্রিয় ক্ষুদে মডেল তারকা ও চলচ্চিত্রের শিশুশিল্পী প্রার্থনা ফারদিন দিঘী রয়েছে। চন্দ্রনাথ হিসাব-নিকাশ জিপসী সর্দার ফয়সালা সৎ ভাই প্রেম কাহিনী তওবা ওগো বিদেশিনী আজ তোমার কাল আমার মার্শাল হিরো লক্ষ্মী বধূ বিক্রম ন্যায়যুদ্ধ ঘোমটা কাবুলিওয়ালা দোয়েল ২০০৯ সালের শেষদিকে মস্তিষ্কে রক্তক্ষরণজনিত রোগে আক্রান্ত হন। তখনই তাকে রাজধানীর স্কয়ার হাসপাতালে ভর্তি করা হয়। এরপর থেকে তার শারীরিক অবস্থার কোনো উন্নতি হয়নি। সর্বশেষ এক মাসে চিকিৎসার জন্য তিনটি হাসপাতাল পরিবর্তন করতে হয়। অবশেষে দীর্ঘদিন অসুস্থ থাকার পর রাজধানীর একটি হাসপাতালে ২৯ ডিসেম্বর, ২০১১ সালে মারা যান। চিত্রনায়িকা দোয়েল আর নেই - মানবজমিন, সংগ্রহকালঃ ৩১ ডিসেম্বর, ২০১১ইং
নবাব ওয়াকার-উল-মুলক মৌলভী

নবাব ওয়াকার-উল-মুলক্‌ মৌলভী তথা নবাব ওয়াকার-উল-মুলক কামবাহ্‌ (২৪শে মার্চ, ১৮৪১-২৭শে জানুয়ারি, ১৯১৭) মুস্তাক হোসেন নামেও পরিচিত ছিলেন। তিনি ১৮৪১ সালে ২৪ মার্চ মীরুটে, উত্তর প্রদেশ জন্ম গ্রহণ করেন। তিনি ছিলেন একজন মুসলমান রাজনীতিবিদ এবং নিখিল ভারত মুসলিম লীগের অন্যতম প্রতিষ্ঠাতা। নবাব ওয়াকার উল-মুলক ছিল মুসলিম লীগের প্রতিষ্ঠাতাদের একজন। ১৯০৬ সালের ডিসেম্বর মাসে, চৌতাল নবাব ওয়াকার উল-মুলক্‌, স্যার আগা খান, স্যার শফি লাহোর এবং ঢাকার নবাব সলিমুল্লাহ খান কলকাতায় নিখিল ভারত শিক্ষা সম্মেলনের আয়োজন করেন এবং একই অনুষ্ঠানে তারা মুসলিম লীগ নামের একটি রাজনৈতিক দল গঠনের ঘোষণা দেন। নবাব ওয়াকার উল মুলক এই দলের সাধারণ সম্পাদক ছিলেন। এই কারণে তাকে মুসলিম লীগ এবং পাকিস্তানের প্রতিষ্ঠাতাদের অন্যতম বলা হয়ে থাকে। ১৯০৮ সালে ভারত সরকার ওয়াকার উল মুলক্‌কে সম্মাননামূলক নবাব পদবী প্রদান করে। অসুস্থ্যতার জন্য নবাব ওয়াকার-উল-মুলক ১৯১২ সালে আলীগড়ের সচীব পদ থেকে সড়ে দাঁড়ান এবং দীর্ঘদিন অসুস্থ্য থাকার পর ২৭ জানুয়ারি, ১৯১৭ সালে মৃত্যুবরণ করেন। According to Nizami Badayuni, he was born in 1837 but according to Saksena in 1839...See Persian Literature, Vol 3, Part II, p 383, C. A. Storey.
আটা

আটা একটি শস্যজাত খাদ্য যা গম চূর্ণ করে প্রস্তুত করা হয়। এটি ময়দার অণুরূপ একটি খাদ্য। আটার একটি অপ্রচলিত বাংলা নাম হচ্ছে গোধুমচূর্ণ। গম চূর্ণ করে আটা প্রস্তুতকালে গমের খোসা প্রচুর পরিমাণে আটার ভেতর রয়ে যায় বলে আটার গুঁড়ার মধ্যে লালাভাস দেখা যায়। প্রথমদিক থেকে প্রাপ্ত প্রত্নতাত্ত্বিক নিদর্শন থেকে জানা যায় খ্রিস্টপূর্ব ৬০০০ অব্দে মানুষ পাথরের মধ্যে গমের বীজ গুঁড়ো করে আটা তৈরি করতো। রোমানরাই সর্বপ্রথম বীজ থেকে ময়দা তৈরীর মিল কারখানা তৈরি করে। ১৮৭৯ সালে, শিল্পযুগের শুরুর দিকে লন্ডনে সর্বপ্রথম বাষ্পচালিত মিল বসানো হয়। ১৯৩৯ সালের দিকে কিছু ময়দায় লৌহ, নিয়াসিন, থায়ামিন এবং রাইবোফ্লাভিন মেশানো শুরু করে। ১৯৯০ এর দিকে ফলিক এসিড যোগ করা শুরু হয়। এটি একটি শর্করা জাতীয় খাদ্য। লাল আটায় ক্যালরির পরিমাণ তুলনামূলকভাবে কম। অন্যদিকে আঁশের পরিমাণ বেশি। ফলে লাল আটার তৈরি রুটি একদিকে পুষ্টিকর অন্যদিকে স্বাস্থ্যসম্মত। আটার প্রধান ব্যবহার হলো আটা থেকে রুটি ও পরোটা তৈরি করা। বাংলাদেশের যেমন ভাত, ভারত ও পাকিস্তান ইত্যাদি বহু দেশের মানুষের প্রধান খাদ্য আটার তৈরী রুটি। এছাড়া আটা দিয়ে নানা রকম পিঠা, বেগুনী ইত্যাদি তৈরী করা হয়। আটা ও ময়দা কার্যত প্রায় একই জিনিস। গম পিষেই ময়দা তৈরী করা হয়। আটা খোসা সহ মেশিনে গুঁড়া করা হয়, ময়দা একটা মেশিনে খোসা ছাড়িয়ে ময়দা তৈরী করা হয়। তবে আটা থেকে ময়দার দাম খানিকটা বেশি। গম থেকে আটা তৈরি করা হয়। সাধারণত রুটি তৈরিতে আটা ব্যবহার করা হয়। বাংলাদেশে ঘরোয়া পরিবেশে আটা বেশি ব্যবহৃত হয়। ময়দা দিয়ে বিভিন্ন খাদ্যদ্রব্য তৈরি করা হয়- যেমন- পিঠা, কেক, পাউরুটি, রুটি, পরটা ইত্যাদি খাদ্যদ্রব্য তৈরি করা হয়। নানরুটি বা তন্দরুটিতে ময়দা ব্যবহার করলে তা ভাল ফোলে। "সংজ্ঞা দেখুন আটা"। ১৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১১।  [ |date=2010-09-01 }} -Source: Eurasianet.org (2008-12-9); Published 2008-12-14 "The history of flour - The FlourWorld Museum Wittenburg – Flour Sacks of the World"। www.flour-art-museum.de (ইংরেজি ভাষায়)। ২০১১-০৪-০৪ তারিখে মূল থেকে আর্কাইভ করা। সংগ্রহের তারিখ ২০১৭-১০-১৮।  পুষ্টি বিজ্ঞানের কিছু কথা
আজিজুল হাকিম (কবি)

আজিজুল হাকিম (১৯০৮-১৯৬২) ছিলেন বাঙালি কবি এবং প্রাবন্ধিক। তিনি ঢাকার হাসনাবাদে জন্ম নেন। কর্মজীবনে তিনি কিছুসময় পাক্ষিক নওরোজ পত্রিকা এবং মাসিক সবুজ বাঙলা পত্রিকার সম্পাদনা কাজে নিযুক্ত ছিলেন। আজিজুল হাকিমের স্ত্রী নার্গিস আসার খানম কাজী নজরুল ইসলামের প্রথম স্ত্রী ছিলেন। ১৯২১ সালে নজরুলকে লেখা তার বন্ধুদের অনেক চিঠি আজিজুল হাকিমের কাছ থেকে পাওয়া যায়। সেই চিঠিগুলো নার্গিসের সাথে নজরুলের প্রণয়ের গুরুত্বপূর্ণ দলিল। ভোরের সানাই মরুসেনা ঘরহারা পথহারা বিদগ্ধ দিনের প্রান্তর আজাজিলনামা (ব্যঙ্গ কবিতা সঙ্কলন) রুবাইয়াৎ-ই-হাফিজ রুবাইয়াৎ-ই-ওমর খৈয়াম ঝড়ের রাতের যাত্রী জাহিদ হাসান (মে ২৫, ২০১৪)। "সৈনিক নজরুল"। দৈনিক মানবজমিন। সংগ্রহের তারিখ আগস্ট ২২, ২০১৪। কবি নজরুল আর নার্গিসের বিচ্ছেদ হলেও ১৫ বছর অপেক্ষার পর কলকাতা থেকে তার তালাকণামা এনে নার্গিস পরে কবি আজিজুল হাকিমের সঙ্গে বিয়েবন্ধনে আবদ্ধ হন। [স্থায়ীভাবে অকার্যকর সংযোগ] বিশ্বজিৎ চৌধুরী (মে ২৪, ২০১৪)। "সেই প্রেম সেই স্মৃতি"। দৈনিক প্রথম আলো। সংগ্রহের তারিখ আগস্ট ২২, ২০১৪।
আকবর হোসেন (দ্ব্যর্থতা নিরসন)

আকবর হোসেন নামটি নিম্নের যে কোন ব্যক্তিকে নির্দেশ করতে পারে: আকবর হোসেন (সাহিত্যিক), বিশ শতকের বাঙালি কথাশিল্পী। আকবর হোসেন (রাজনীতিবিদ), বাংলাদেশী রাজনীতিবিদ। মোহাম্মদ আকবর হোসেন (জেনারেল), -বাংলাদেশ সেনাবাহিনীর জেনারেলও সাবেক ডিজিএফআই মহাপরিচালক। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।